Op 10 Augustus 2019 is die Amerikaanse finansierder en veroordeelde seksoortreder Jeffrey Epstein, in sy tronksel in New York se Metropolitaanse Korrektiewe Sentrum waar hy verhoorafwagtend was op nuwe aanklagte van sekshandel, in 'n toestand van nie-reaksie gevind. Volgens die amptelike verklaring van die Departement van Justisie, die Federale Departement vir Gevangenisse, "is hy na 'n plaaslike hospitaal vervoer vir die behandeling van lewensgevaarlike beserings en daarna deur die hospitaalpersoneel dood verklaar." New York se Hoof Mediese Beampte het beslis dat Epstein se dood selfmoord was. Epstein se advokate het die gevolgtrekking betwis en hul eie ondersoek geopen. Epstein se broer, Mark, het Michael Baden ('n Amerikaanse dokter en forensiese patoloog) gehuur om toesig te hou oor die lykskouing. Aan die einde van Oktober het Baden aangekondig dat lykskouingsgetuienis meer dui op dood deur verwurging eerder as deur te hang. Prokureur-generaal William Barr het Epstein se dood beskryf as "'n perfekte storm van verkeerde behandelinge". Beide die FBI en die VSA se Inspekteur-generaal van die Departement van Justisie is besig met die ondersoek na die omstandighede van sy dood.